Rusidda

Rapi stu barcuneddu Rusidda mia
ca staiu murennu se nun viu a ‘ttia
si avi tantu ca nun avia vinutu
malateddu d’amuri avia statu,
amuri sempri a ‘ttia aju pinsatu
e si mi manchi tu sugnu pirdutu.
Tu si a cchiù bedda fimmina do munnu
ju sulu sacciu quantu staju suffrennu
nun vidu l’ura ca veni ddu jornu
quannu da lu me cori vaiu stampannu
sciatutuzzu iu ti vogghiu tantu bbeni
e nun ci è amuri si nun ci su peni.
Ma pirchì nun rapi ssu barcuni
forsi st’amani nun mi voi cchiù bbeni
iu ti curassi se fussi dutturi
dannuti vasuneddi a scialacori
affacciati nun mi fari aspittari
quantu di dicu du beddi paroli.
Ora ca t’affacciasti facci di luna
ascuta sti paroli di sta canzuna
di li cchiù beddi tu si la regina
si scinni ti rugnu ddu vasuna
ti portu a spassu cu stu carritteddu
ca è mugghi di na machina lu me cavaddu.
*Jamuninni amuri miu ca ti portu luntanu
luntanu ca ti vogghiu tantu bbeni.*